תשובה אין בטול העדות מועיל כלום שא"א לו לבטל עדות המעידים בזכות אחרים עליו וא"צ לפנים. וכי יעמוד אדם ויבטל עדות כל מי שמעיד עליו שהוא לוה או מכר או נתן מנכסיו ואלו פסלן האב היה מועיל שהוא יכול לפסול כל עד שהוא בא להעיד בזכותו אבל פוסל שבא לחייבו זה לא יבא ולא יהיה. ואיני מוצא לו שום תקנה שלא יוכל להודות לו שלא פרעו ואעפ"י שלא הגיע זמנו אבל על המחילה יש לי לדין [לדון] אם תועיל במקום שחב לאחרים אבל אין דעת רבותינו שוין עמי בדבר זה. ואם מכרו לו כלו או מקצתו ויש כתוב משתעבדנא לך ולכל מאן דאתי מחמתך והודיע שמעון ליעקב שראובן בנו מכר לו חוב שיש לו עליו מעתה לא תועיל המחילה ולא אפי' הפירעון כדעת הראב"ד ז"ל ולזה דעתי נוטה.